《文文起掩关药圃却寄》
明代·王醇

短墙傍市锁烟鬟，孤客凝思罨画间。
飞梦不曾离一郭，传书翻似隔重山。
世尘恼眼聊思净，花事关心恐未闲。
小簟疏窗留醉后，几虚清月照池湾。

作者简介：明南直隶扬州人，字先民。弱冠善辞赋，性放荡不羁，从季父游京师，日醉市楼，挟妓走马。大将军麻贵阅兵，醇轻裘快马，驰突演武场，引弓破的，矢矢相连属，又舞双剑如飞。大将军欲用之。笑谓：“家本书生，聊用游戏耳。”后归扬州慈云庵为僧。有诗集，深情孤诣，秀句错出，澄怀观道，超然有得。